આ બાબતે ફરિયાદ કરતાં અંધેરીના એક સ્થાનિક રહેવાસીએ મિડ-ડે LOCALને જણાવ્યું હતું કે ‘આટલા દિવસોથી આવતા ખરાબ પાણીને કારણે અમને ભારે પરેશાની થઈ રહી છે. પાણીમાંથી એટલી ખરાબ વાસ આવે છે કે અમે એનો ઉપયોગ પણ કરી શકતા નથી અને બહારથી પાણી લઈ આવવું પડે છે. આવા વાસવાળા પાણીને પી લઈએ તો બીમાર પડવાના પણ પૂરા ચાન્સિસ રહે છે. હજી કેટલા દિવસ સુધી પાણીની સમસ્યા અમને સતાવશે? ક્યારે પાણી શુદ્ધ મળશે? સુધરાઈને ફરિયાદ કરી છે તેમ છતાં હજી સુધી તો કોઈ જ અસરકારક પગલાં ભરવામાં આવ્યાં નથી. અમારી ફરિયાદો બહેરા કાને અથડાઈ રહી છે.